|  |  |
| --- | --- |
| **Eiropas Komiteja spīdzināšanas un necilvēcīgas vai pazemojošas rīcības vai soda novēršanai (*CPT*)** |  |
| Strasbūrā, 2009. gada 29. oktobrī | EIROPAS PADOME | *CONSEIL DE L’EUROPE* |

CPT (2009) 56 rev

|  |
| --- |
| **Kontroljautājumi psihiatriskās slimnīcas novērtēšanai***Autori: Andres Lehtmets [Andres Lehtmets] un Peturs Hauskens [Pétur Hauksson]* |

Šis nav izsmeļošs saraksts, bet tas drīzāk ir *aide memoire*, kas jāizmanto *CPT* vizītes laikā.

**I. Visaptverošā psihiatriskās slimnīcas novērtēšana ietver šādu darbību pabeigšanu:**

a) garīgās veselības pakalpojumu juridiskā pamata analīze (Garīgās veselības likums utt.) un slimnīcas iekšējie noteikumi (vadlīnijas utt.);

b) sākotnējā intervija ar slimnīcas vadītāju (un viņa vietniekiem);

c) visu iestādes telpu apskate;

d) noteikta daudzuma medicīniskās dokumentācijas un citas ar medicīnisko pakalpojumu sniegšanu saistītas dokumentācijas (tiesas nolēmumu, reģistru, ārējo uzraudzības iestāžu ziņojumu) pārbaude;

e) intervijas (privāti, bez lieciniekiem) ar vairākiem pacientiem;

f) intervijas ar personālu (ārstiem, medicīnas māsām, speciālistiem);

g) noslēguma saruna ar slimnīcas vadītāju un viņa vietniekiem (lai sniegtu pirmos iespaidus un nepieciešamības gadījumā lūgtu papildu informāciju).

Atkarībā no situācijas var būt nepieciešamas arī citas darbības: vizītes citās medicīnas nodaļās, negaidītas vizītes nakts stundās utt.

**II. Jāpievērš uzmanība turpmāk uzskaitītajiem jautājumiem.**

**1. Jautājumi, kas risināmi vadības līmenī:**

1.1. iestādes oficiālā ietilpība un pacientu skaits vizītes dienā;

1.2. dažādas pacientu kategorijas (bērni, nepilngadīgie, vecāka gadagājuma pacienti, pacienti ar atkarības problēmām, uz tiesu medicīnisko ekspertīzi nosūtīti pacienti);

1.3. piespiedu kārtā ievietoto pacientu skaits (ja nepieciešams, sadalījums pa dažādām kategorijām saskaņā ar likumu);

1.4. slimnīcas nodaļas struktūra (ieskaitot atbalsta/paraklīniskos pakalpojumus – rentgenu, elektroencefalogrāfiju, klīnisko laboratoriju u. c.);

1.5. personāla komplektēšana – sadalījums pa dažādām speciālistu kategorijām, amatu skaits, vakances, personas, kas strādā vairāk nekā vienu pilnu slodzi;

1.6. ārējais atbalsts – apsardzes uzņēmumi, ārējie konsultanti, sadarbība ar vispārējām slimnīcām, izrakstīšana un pārvešana uz sociālās aprūpes iestādēm utt.;

1.7. finanšu jautājumi – budžeta veidošanas principi, tiešie maksājumi saistībā ar pakalpojumu sniegšanu;

1.8. medicīniskā statistika – uzņemšanas gadījumu skaits gadā, galvenās patoloģijas, nāves gadījumi (ieskaitot pašnāvības), autopsijas;

1.9. īpašas ārstēšanas – EKT, psihoķirurģija, īpašas programmas dzimumnoziedzniekiem utt.;

1.10. medicīniskā dokumentācija (reģistri, standarti un noteikumi medicīnisko pierakstu veikšanai un dokumentācijas aizpildīšanai);

1.11. nākotnes attīstības plāni (renovācijas, rekonstrukcijas, jaunas ārstēšanas iespējas);

1.12. vadlīnijas noteiktu medicīnisku problēmu risināšanai (ārstēšanas vadlīnijas);

1.13. personāla mācības un uzraudzība.

**2. Jautājumi, kas risināmi nodaļas līmenī:**

2.1. pacientu uzņemšana – procedūras, noteikumi;

2.2. pacientu izvietošana palātās;

2.3. dažādi novērošanas režīmi;

2.4. pacientiem nodrošinātās ikdienas aktivitātes;

2.5. medicīnas un vidējā medicīnas personāla klātbūtne;

2.6. ārstēšanas plāni un kopīgs darbs;

2.7. medikamenti (pieejamība, iespējama pārmērīga lietošana, medikamentu ievadīšana pret pacienta gribu);

2.8. psihoterapeitiskās ārstēšanas un psihosociālās palīdzības pasākumu pieejamība;

2.9. vardarbība starp pacientiem.

**3. Īpaši jautājumi:**

3.1. ierobežošanas un izolēšanas izmantošana;

3.2. pastaiga svaigā gaisā;

3.3. īpaša režīma pacientu kategorijas;

3.4. ierobežojumi attiecībā uz mantām, pārmeklēšanu;

3.5. EKT;

3.6. mazāk aizsargātas kategorijas (tostarp nepilngadīgie un bērni, ilgstošie pacienti, personas ar fizisku invaliditāti);

3.7. saziņa ar ārpasauli (apmeklējumi, piekļuve tālrunim);

3.8. pašnāvību novēršana;

3.9. biomedicīniskie pētījumi.

**4. Sadzīves apstākļu izvērtēšana:**

4.1. sadzīves apstākļi dažādās nodaļās – telpu plānojums (privātuma jautājumi), apgaismojums, temperatūra telpās;

4.2. apģērbs un personīgās mantas;

4.3. pārtika;

4.4. higiēna (tualetes, dušas).

**5. Juridiskie jautājumi:**

5.1. piespiedu ievietošanas procedūra;

5.2. ievietošanas lēmumu pārskatīšana;

5.3. piekrišana ārstēšanai;

5.4. informācija par tiesībām un piekļuve juridiskai palīdzībai;

5.5. sūdzību procedūra;

5.6. ārējo iestāžu pārstāvju veikta vizīte (uzraudzības iestādes, NVO, tiesībsargs utt.).